Albert Decourtray

**Albert Decourtray** (1923–1994) var en fransk katolsk kardinal, og biskop av Lyon 1981&ndash;1994. Han ble kreert til kardinal i 1985 av pave Johannes Paul II.

## Liv og virke
### Prest
Albert Decourtray ble presteviet den 29. juni 1947 og feiret sin første messe i juli 1947 i Seclin, hvor han hadde bodd med familien siden 1938. Han ble prest i bispedømmet Lille. Fra 1948 til 1951 fullførte han doktorgradsstudiene i teologi ved Det pavelige universitet Gregoriana i Roma. Under studiene i Roma var han også kapellan ved kirken San Luigi dei Francesi. 

Fra 1952 var han professor ved seminaret i Lille, fra 1966 generalvikar i samme bispedømme og erkediakon i Roubaix.

### Hjelpebiskop i Dijon
Pave Paul VI utnevnte ham til titulærbiskop av Hippo Diarrhytus og hjelpebiskop av Dijon den 27. mai 1971. Han ble ordinert til biskop den 3. juli samme år av biskopen av Lille, Adrien Gand. Medkonsekratorer var biskopene André de la Brousse av Dijon og Jean Sauvage av Annecy.

### Biskop av Dijon
Den 22. april 1974 ble han utnevnt til biskop av Dijon.

### Erkebiskop av Lyon
Den 29. oktober 1981 utnevnte pave Johannes Paul II ham til erkebiskop av Lyon og dermed primas av Frankrike. I tillegg utnevnte han ham 23. april 1982 til prelat for prelaturet *[[Mission de France o Pontigny]]*.

### Kardinal
Den 25. mai 1985 ble han kreert til kardinalprest med titulærkirken *[[Santissima Trinità al Monte Pincio]]*. Fra 1987 til 1990 var han også president for Den franske bispekonferanse. I 1988 trakk han seg fra stillingen som prelat for prelaturet *Mission de France*.

Decourtrays tjeneste er preget av hans konstante dialog med det jødiske samfunn.

Han bestemte seg for å åpne arkivene til bispedømmet i Lyon angående perioden under andre verdenskrig for historikere slik at lys kunne kastes over forholdet mellom Paul Touvier og kirken i Lyon i denne perioden.

Han dro til Auschwitz-leirene i selskap med kardinal Lustiger og utførte deretter et meklingsoppdrag for paven angående striden om karmelittklosteret i Auschwitz, et oppdrag som førte til at søstrene oppgav dette karmelittklosteret.

I 1990 ga han i oppdrag en kommisjon av historikere for å undersøke involveringen av Frankrikes katolske biskoper i Vichy-regimet. Rapporten ble presentert i 1992.

Decourtray ble valgt til medlem av Académie française den 1. juli 1993. 

Albert Decourtray døde den 16. september 1994 i Lyon og ble gravlagt i krypten til Lyon-katedralen den 22. september samme år. Etter hans død ble erkebiskopen av Paris, kardinal Jean-Marie Lustiger, hans etterfølger som medlem av *Académie Française*.

## Verker
* *Une voix dans la rumeur du monde* (1988) ;
* *Un Evêque et Dieu* (1989), chez Fayard ;
* *Le Testament inachevé* (1994), chez Flammarion, compte rendu fidèle d'entretiens avec Nicolas Domenach et Maurice Szafran, journalistes.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil, B. (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Biskop Eugène-Charles-Joseph de Mazenod (1782-1861) *1832
* Kardinal Joseph Hippolyte Guibert (1802-1886) *1842
* Kardinal François-Marie-Benjamin Richard de la Vergne (1819-1908) *1872
* Biskop Marie-Prosper-Adolphe de Bonfils (1841-1912) *1898
* Kardinal Louis-Ernest Dubois (1856-1929) *1901
* Erkebiskop Jean-Arthur Chollet (1862-1952) *1910
* Biskop Héctor Raphaël Quilliet (1859-1928) *1914
* Biskop Charles-Albert-Joseph Lecomte (1867-1934) *1921
* Kardinal Achille Liénart (1884-1973) *1928
* Biskop Adrien-Edmond-Maurice Gand (1907-1990) *1964
* Kardinal *Albert Decourtray* (1923-1994) *1971

## Referanser


## Eksterne lenker
* Biografi på The Cardinals of the Holy Roman Church